So, da bini wieder emal! Bin vor luuter schwätzä gar nöd zum Schriibe cho! Aber ebe, mer mues Prioritäte setze - und mini oberscht Priorität heisst schwätzä!!! Isch ebe sooo läääässs! Churz nach mim 1.  Geburi hani entdeckt, für was mer d Stimmbänder suscht au no chan bruche - und das gfallt mer! Nur hani mängisch s Gfühl, die Grosse heged chli schlächti Ohre - die verstönd mich u vill nöd oder falsch!!! Das isch obermüesam - a minere Uussprach chan das ja nöd ligge...